Fir-Renju Unit instabu 90,629 każ ġdid tal-COVID-19 u mietu 172 persuna oħra fl-aħħar 24 siegħa. Ilbieraħ instabu 91,743 każ ġdid. Il-Prim Ministru Ingliż, Boris Johnson, bħalissa jinsab taħt pressjoni kbira biex jerġa' jimplimenta r-restrizzjonijiet għal matul il-perjodu tal-Milied u dan wara li l-Prim Ministru Skoċċiż, Nicola Sturgeon ħabbret għadd ta' miżuri fl-Iskozja. Mis-27 ta' Diċembru, sa l-ewwel ġimgħa ta' Jannar, in-nies qed ikunu mitluba biex jibqgħu id-dar u biex ma tantx jitħalltu ma nies oħra kemm jista' jkun, inkluż għall-ewwel tas-sena. Aktar kmieni llum, is-Sindku ta' Londra ħabbar li ċ-ċelebrazzjoni ta' lejlet l-Ewwel tas-Sena li kellhom isiru f'Londra tħassru minħabba ż-żieda fin-numru ta' każijiet ta' Covid-19 fir-Renju Unit. Għal din l-attività kellhom jattendu 6,500 ruħ. Jitħassru ċ-ċelebrazzjonijiet tal-Ewwel tas-Sena fi Trafalgar Square f'Londra